**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS ATSTOVŲ DELEGAVIMO Į TELŠIŲ REGIONO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO DARBO GRUPĘ**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480, 27 punktu, Plungės rajono savivaldybės taryba n u s p r e n d ž i a:

1. Deleguoti į Telšių regiono integruotos teritorijų vystymo programos įgyvendinimo koordinavimo darbo grupę:

1.1. Plungės rajono savivaldybės merą Audrių Klišonį pagrindiniu nariu;

1.2. Plungės rajono savivaldybės administracijos Strateginio planavimo ir investicijų skyriaus vedėją Žanetą Vaitkuvienę pakaitine nare.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Strateginio planavimo ir investicijų skyriaus vedėja Žaneta Vaitkuvienė

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Simona Derkintė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS ATSTOVŲ DELEGAVIMO Į TELŠIŲ REGIONO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO DARBO GRUPĘ**

2023 m. birželio 5 d.

Plungė

1. **Parengto sprendimo projekto tikslai, uždaviniai.** Sprendimo projekto tikslas – deleguoti vieną pagrindinį narį, ir jam negalint dalyvauti, pakaitinį narį į Telšių regiono integruotos teritorijų vystymo programos, patvirtintos Lietuvos Respublikos vidaus reikalų ministro 2015 m. rugsėjo 3 d. įsakymu Nr. 1V-684 „Dėl Telšių regiono integruotos teritorijų vystymo programos patvirtinimo“, įgyvendinimo koordinavimo darbo grupę.Telšių regiono integruota teritorijų vystymo programa įgyvendinama Integruotų teritorijų vystymo programų rengimo ir įgyvendinimo gairių nustatyta tvarka, patvirtinta Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480. Telšių regiono integruotoje teritorijų vystymo programoje pateikiama Telšių regiono ITV programos įgyvendinimo teritorijos situacijos analizė, vystymo tikslai, uždaviniai ir priemonės, programos veiksmų planas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Šiuo metu Lietuvos Respublikos vidaus reikalų ministro 2016 m. vasario 17 d. patvirtintame įsakyme Nr. 1V-114 (galiojanti suvestinė redakcija nuo 2023-03-08) „Dėl integruotų teritorijų vystymo programų įgyvendinimo koordinavimo darbo grupių sudarymo“ į Telšių regiono integruotos teritorijų vystymo programos įgyvendinimo koordinavimo darbo grupę yra įtraukti:

Asta Beierle Eigirdienė – Plungės rajono savivaldybės mero pavaduotoja (pakaitinė narė);

Audrius Klišonis – Plungės rajono savivaldybės meras;

Žaneta Vaitkuvienė – Plungės rajono savivaldybės administracijos Strateginio planavimo ir investicijų skyriaus vedėja (pakaitinė narė);

**3. Kodėl būtina priimti sprendimą, kokių pozityvių rezultatų laukiama**. Įvykus savivaldybių tarybų rinkimams ir peržiūrėjus anksčiau deleguotus asmenis į Telšių regiono integruotos teritorijų vystymo programos įgyvendinimo koordinavimo darbo grupę bei pasikeitus deleguotiems asmenims, būtina patikslinti Telšių regiono integruotos teritorijų vystymo programos įgyvendinimo koordinavimo darbo grupės sudėtį.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas atsižvelgiant į Lietuvos Respublikos Vidaus reikalų ministerijos 2023 m. gegužės 3 d. gautą raštą Nr. 1D-2240 „Dėl integruotų teritorijų vystymo programų įgyvendinimo koordinavimo darbo grupių sudėties tikslinimo ir integruotų teritorijų vystymo programų pakeitimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**. Patvirtintas sprendimas bus išsiųstas Lietuvos Respublikos vidaus reikalų ministerijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pridedama: Lietuvos Respublikos vidaus reikalų ministerijos 2023 m. gegužės 3 d. gautą raštą Nr. 1D-2240 „Dėl integruotų teritorijų vystymo programų įgyvendinimo koordinavimo darbo grupių sudėties tikslinimo ir integruotų teritorijų vystymo programų pakeitimo“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Strateginio planavimo ir investicijų skyriaus

vyr. specialistė Simona Derkintė