**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS SOCIALINIŲ PASLAUGŲ CENTRO VIDAUS VALDYMO STRUKTŪROS PATVIRTINIMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu ir atsižvelgdama į 2023 m. gegužės 22 d. Plungės socialinių paslaugų centro gautą raštą Nr. S-853(1.10.) „Dėl Plungės socialinių paslaugų centro vidaus valdymo struktūros patvirtinimo“, Plungės rajono savivaldybės taryba n u s p r e n d ž i a:

Patvirtinti Plungės socialinių paslaugų centro vidaus valdymo struktūrą (pridedama).

Savivaldybės meras

SUDERINTA:

Savivaldybės meras Audrius Klišonis

Juridinio ir personalo administravimo skyriaus vedėjas Vytautas Tumas

Savivaldybės tarybos posėdžių sekretorė Irmantė Kurmienė

Administracijos direktorius Dalius Pečiulis

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS SOCIALINIŲ PASLAUGŲ CENTRO VIDAUS VALDYMO STRUKTŪROS PATVIRTINIMO“**

2023 m. birželio 5 d.

Plungė

**1. Parengto sprendimo projekto tikslai, uždaviniai.**

Sprendimo projekto tikslas – patvirtinti Plungės socialinių paslaugų centro (toliau – Įstaiga) vidaus valdymo struktūrą.

**Įstaigos valdymo struktūra** – tai visuma priemonių darbui suskirstyti į skirtingas užduotis ir šių užduočių vykdymui koordinuoti. Struktūros esmė – vienų atsakingų asmenų pavaldumas kitiems, darbo paskirstymo ir kontrolės užtikrinimas. Ši struktūra reikalinga įstaigos tikslų ir uždavinių įgyvendinimui. Pasirenkant įstaigos poreikius atitinkančią valdymo formą, Įstaigoje įsteigti šeši padaliniai: ūkio aptarnavimo, pagalbos į namus tarnybos, dienos centro, šeimos paramos tarnybos, globos centro, pagalbos vaikui ir šeimai. Pastarasis apjungia bendruomeninius vaikų globos namus, krizių centrą bei palydėjimo paslaugą jaunuoliams.

Įstaigos vidaus valdymo struktūrą sudaro administracinis aparatas: direktorius, direktoriaus pavaduotojas socialiniams reikalams, ūkio aptarnavimo padalinio vedėjas, viešųjų pirkimų specialistas, administratorius/sekretorius, apskaitininkas ir padalinių vedėjai. Įstaigai vadovauja direktorius, kuriam pavaldūs visi Įstaigos darbuotojai. Direktorius atstovauja Įstaigai visose institucijose ir atsako už jos darbo rezultatus. Direktoriaus pavaduotojas socialiniams reikalams bei padalinių vedėjai organizuoja socialinį darbą Įstaigoje. Visi administracijos darbuotojai atsakingi už Įstaigos tikslų ir uždavinių įgyvendinimą, sprendimų priėmimą, paslaugų kokybės užtikrinimą. Administracijos darbuotojų darbinė veikla skirta koordinuoti ir kontroliuoti veiklos sritis, paskirtas pagal pareigybės aprašus.

**Įstaigoje dirba psichologas ir kiti specialistai** pagal padalinius: pagalbos į namus socialiniai darbuotojai, dienos centro socialiniai darbuotojai, atvejo vadybininkas (integraliai pagalbai), ergoterapeutas/masažuotojas, dienos centro užimtumo specialistas, socialinis darbuotojas techninės pagalbos priemonėmis aprūpinimui bei paramos suteikimui iš Europos pagalbos skurstantiems maisto produktais, atvejo vadybininkas, atliekantis Šeimos paramos tarnybos vedėjo funkcijas, atvejo vadybininkai, socialiniai darbuotojai darbui su šeimomis, bendruomeninių vaikų globos namų bei krizių centro socialiniai darbuotojai, valstybės vaiko teisių apsaugos institucijos atestuoti asmenys, globos koordinatoriai, bendrosios praktikos slaugytojas.

**Įstaigoje dirbantys kvalifikuoti darbuotojai:** pagalbos į namus, dienos centro, šeimos paramos tarnybos, bendruomeninių vaikų globos namų, krizių centro bei palydėjimo paslaugos individualios priežiūros darbuotojai, pagalbos į namus asmeninis asistentas, slaugytojo padėjėjas, vairuotojas, virėjas. Šių profesijų darbuotojai vykdo vadovaujančių darbuotojų nurodymus ir jiems atsiskaito.

**Įstaigoje dirbantys darbininkai:** valytojas, statinių priežiūros ir einamojo remonto darbininkas, kiemsargis, pagalbinis darbininkas virtuvėje.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Įstaigos vidaus valdymo struktūra iki šiol nebuvo tvirtinta, nes tai nebuvo numatyta galiojančiuose teisės aktuose. Nuo 2023 m. balandžio 1 d., įsigaliojus naujai Lietuvos Respublikos vietos savivaldos įstatymo redakcijai, reikalinga atlikti šiuos pakeitimus.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus reglamentuota Įstaigos vidaus valdymo struktūra, neigiamų pasekmių nenumatoma.

**4. Lėšų poreikis ir finansavimo šaltiniai.**

Šio sprendimo projekto įgyvendinimui papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Antikorupcinis vertinimas nėra atliekamas.

**8. Nurodyti, kieno iniciatyva sprendimo projektas yra parengtas.**

Plungės socialinių paslaugų centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės socialinių paslaugų centrui.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Pridedamas 2023 m. gegužės 22 d. Plungės socialinių paslaugų centro gautas raštas Nr. S-853(1.10.) „Dėl Plungės socialinių paslaugų centro vidaus valdymo struktūros patvirtinimo“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėjaJolanta Puidokienė