**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ (kartu su 2023 m. kovo 30 d. sprendimu Nr. T1-59 ir 2023 m. gegužės 18 d. sprendimu Nr. T1-150) priedus:

1. Padidinti Plungės rajono savivaldybės biudžeto pajamas 2 535,859 tūkst. eurų ir sprendimo 1.1 papunktyje vietoje skaičiaus „58 999,046“ įrašyti skaičių „61 534,905“, ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 61 534,905 tūkst. eurų ir 2022 metais nepanaudotų lėšų likutį – 3 636,700 tūkst. eurų (1 priedas);“.

2. Padidinti biudžetinių įstaigų už prekes, teikiamas paslaugas ir turto nuomą įmokas į Savivaldybės biudžetą 20,000 tūkst. eurų ir sprendimo 1.2 papunktyje vietoje skaičiaus „1 841,700“ įrašyti skaičių „1 861,700“, ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 1 861,700 tūkst. eurų (2 priedas);“.

3. Padidinti Plungės rajono savivaldybės biudžeto asignavimus 2 535,859 tūkst. eurų ir sprendimo 1.4 papunktyje vietoje skaičiaus „63 360,446“ įrašyti skaičių „65 896,305“, ir šį papunktį išdėstyti taip:

„1.4. Plungės rajono savivaldybės 2023 metų biudžeto asignavimus – 65 896,305 tūkst. eurų ir 1 456,400 tūkst. eurų – paskoloms grąžinti, iš jų:“.

4. Pakeisti sprendimo 1.4.1 papunkčiu patvirtintą asignavimų savarankiškosioms savivaldybės funkcijoms vykdyti paskirstymą (3 priedas).

5. Pakeisti sprendimo 1.4.2 papunkčiu patvirtintą asignavimų valstybinėms (valstybės perduotoms savivaldybėms) funkcijoms vykdyti paskirstymą (4 priedas).

6. Pakeisti sprendimo 1.4.3 papunkčiu patvirtintą asignavimų ugdymo reikmėms finansuoti paskirstymą (5 priedas).

7. Sprendimo 1.4.4 papunktyje vietoje skaičiaus „7 700,548“ įrašyti skaičių „10 216,407“, ir šį papunktį išdėstyti taip:

„1.4.4. 10 216,407 tūkst. eurų – kitoms dotacijoms (6 priedas)“.

8. Sprendimo 1.4.5 papunktyje vietoje skaičiaus „1 841,700“ įrašyti skaičių „1 861,700“ ir šį papunktį išdėstyti taip:

„1.4.5. 1 861,700 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas);“.

9. Pakeisti sprendimo 1.5 papunkčiu patvirtintą Plungės rajono savivaldybės 2023 metų biudžeto asignavimų paskirstymą, pagal 2023–2025 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vedėja Daiva Mažeikienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“IR JĮ KEITUSIŲ SPRENDIMŲ PAKEITIMO“**

2023 m. birželio 7 d.

Plungė

**1. Parengto sprendimo projekto tikslai, uždaviniai.**

2023 metų Plungės rajono savivaldybės biudžeto pakeitimo sprendimo projektas parengtas, siekiant patikslinti 2023 m. biudžete patvirtintas pajamas ir asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu 2023 metų Plungės rajono savivaldybės biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei numatytos tikslinės lėšos – didėja biudžeto pajamos ir išlaidos. Taip pat gauti įstaigų prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto „Dėl Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ ir jį keitusių sprendimų pakeitimo“ prieduose nurodomas pajamų ir asignavimų padidinimas ar sumažinimas, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

PRIEDAS

Pajamos didinamos 2 535,859 tūkst. eurų, iš jų:

2069,582 tūkst. eurų – Europos Sąjungos, kitos tarptautinės finansinės paramos lėšos didinamos: 1932,582 tūkst. eurų – Specialiojo ugdymo centro vykdomam projektui Nr. 08.1.1-CPVA-K-429-01-0015 „Paslaugų centro vaikams įkūrimas Plungės mieste“ ir 137 tūkst. eurų – Plungės socialinių paslaugų centro vykdomam projektui „Integralios pagalbos teikimas ir plėtra Lietuvos savivaldybėse“;

9,013 tūkst. eurų – VIPA dotacija projektui "M. Oginskio dvaro sodybos pastato - žirgyno pritaikymas visuomenės kultūros ir rekreacijos reikmėms (I etapas);

9,4 tūkst. eurų – VIPA dotacija projektui „Užterštos teritorijos Plungės m., Birutės g., greta Gandingos HE tvenkinio, ir užterštos naftos produktais teritorijos Plungės r. sav., Šateikių sen., Narvaišių k., sutvarkymas“ (VIPA);

0,411 tūkst. eurų – Lietuvos Respublikos socialinės apsaugos ir darbo ministerijos kanclerio 2023 m. gegužės 9 d. potvarkiu Nr. A3-66 „Dėl valstybės biudžeto lėšų vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko, ugdymo pagal ikimokyklinio ar priešmokyklinio ugdymo programas, išlaikymą apmokėti mokėti ir administruoti 2023 m. gegužės mėnesio paskirstymo savivaldybių administracijoms“ bei atsižvelgiant į patirtas faktines 2023 m. gegužės mėnesį išlaidas (2023 m. gegužės 31 d. registruotas raštas Nr. AS-2968);

13,858 tūkst. eurų – Lietuvos Respublikos socialinės apsaugos ir darbo ministerijos kanclerio 2023 m. gegužės 10 d. potvarkiu Nr. A3-69 „Dėl valstybės biudžeto lėšų kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti 2023 m. gegužės mėnesį paskirstymo savivaldybių administracijoms“, pakeisti Plungės rajono savivaldybės 2023–2025 m. strateginį veiklos planą ir Savivaldybės 2023 m. biudžetą bei atsižvelgiant į faktiškai panaudotas lėšas per 2023 m. gegužės mėnesį (raštas užregistruotas 2023m. gegužės 31 d. Nr. AS-2969);

10,175 tūkst. eurų – Lietuvos Respublikos švietimo, mokslo ir sporto ministro 2023 m. kovo 27 d. įsakymu Nr. V-413 „Dėl Lietuvos Respublikos 2023 m. valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymas pagal savivaldybes“;

25,6 tūkst. eurų – Lietuvos Respublikos socialinės apsaugos ir darbo ministerijos ministro 2023 m. gegužės 15 d. įsakymu Nr. A1-311 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2023 metų I ketvirtį teikiant piniginę socialinę paramą, skiriamą vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“;

3,6 tūkst. eurų – Lietuvos Respublikos socialinės apsaugos ir darbo ministerijos ministro 2023 m. gegužės 15 d. įsakymu Nr. A1-310 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2023 metų I ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“;

0,683 tūkst. eurų – Lietuvos Respublikos socialinės apsaugos ir darbo ministerijos ministro 2023 m. gegužės 15 d. įsakymu Nr. A1-311 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2023 metų I ketvirtį teikiant piniginę socialinę paramą, skiriamą vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“;

373,2 tūkst. eurų – Lietuvos Respublikos socialinės apsaugos ir darbo ministerijos ministro 2023 m. gegužės 31 d. įsakymu Nr. A1-336 „Dėl valstybės biudžeto lėšų paskirstymo savivaldybių administracijoms 2023 metais, siekiant užtikrinti Lietuvos Respublikos piniginės socialinės paramos nepasiturintiems gyventojams įstatymo įgyvendinimą“;

0,337 tūkst. eurų – Lietuvos Respublikos socialinės apsaugos ir darbo ministerijos ministro 2023 m. gegužės 16 d. įsakymu Nr. A1-315 „Dėl valstybės vardu pasiskolintų lėšų paskirstymo savivaldybių administracijoms 2023 metų I ketvirtį, siekiant padengti jų išlaidas, patirtas teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje;

20 tūkst. eurų – pajamos už prekes ir paslaugas, nes Plungės „Ryto“ pagrindinė mokykla nuo rugsėjo 1 d. pradeda teikti maitinimo paslaugą ir bus gaunamos pajamos.

2 PRIEDAS

Plungės „Ryto“ pagrindinė mokykla planuoja gauti daugiau pajamų už paslaugas.

3 PRIEDAS

Plungės „Ryto“ pagrindinė mokykla iš valgyklos įrengimui skirtų lėšų 2,4 tūkst. eurų perkelia į darbo užmokestį valgyklos darbuotojų darbo užmokesčiui už rugpjūčio mėn.;

15 tūkst. eurų skiriama Sporto ir rekreacijos centrui dengti 50 procentų vyrų krepšinio komandos „Plungė“ išlaidų;

Priemonėse „Lopšelio-darželio „Raudonkepuraitė“ veikla (TP)“, „Lopšelio-darželio „Vyturėlis“ veikla (TP)“ ir „Plungės rajono savivaldybės viešosios bibliotekos veikla (TP)“ mažinamos darbo užmokesčiui numatytos lėšos, nes reikalinga padidinti planą ekonominės klasifikacijos straipsnyje „Darbdavių socialinė parama“;

4,5 tūkst. eurų didinamos lėšos priemonei „Jaunimo veiklos programos įgyvendinimas (TP) bus panaudotos jaunuolių įdarbinimui;

29,8 tūkst. eurų skiriama priemonei „Kultūros vertybių apsaugos organizavimas (TP)“, Ekonomikos, finansų ir biudžeto komitetui pritarus prisidėti prie M. Čiurlionio namo stogo remonto darbų (35,8 tūkst. eurų);

49,3 tūkst. eurų mažinamos lėšos priemonei „Mero rezervas (TP), kad padidinti aukščiau išvardintoms priemonėms sumas.

5 PRIEDAS

Perskirstomi asignavimai ugdymo reikmėms, siekiant apmokėti 1/3 pedagoginių darbuotojų skaičiaus optimizavimui reikalingų lėšų.

6 PRIEDAS

Gautos tikslinės dotacijos skiriamos pagal tikslinę paskirtį.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2023–2025 metų strateginio veiklos plano programas.

Rengėja

Finansų ir biudžeto skyriaus vedėja  **\_\_\_\_\_\_\_\_\_\_\_** Daiva Mažeikienė

(pareigos) (parašas) (vardas, pavardė)