**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRo pedagoginių pareigybių IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2023–2024 MOKSLO METAMS patvirtinimo**

2023 m. birželio 22 d. Nr. T1-

Plungė

Vadovaudamasi Lietuvos Respublikos biudžetinių įstaigų įstatymo 4 straipsnio 3 dalies 7 punktu ir Lietuvos Respublikos vietos savivaldos įstatymo 15 straipsnio 2 dalies 9 punktu, Plungės rajono savivaldybės taryba nusprendžia:

1. Patvirtinti Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausią leistiną skaičių 2023–2024 mokslo metams (įstaigos ir pareigybių skaičius – sprendimo priede).

2. Pripažinti netekusiu galios Plungės rajono savivaldybės tarybos 2022 m. spalio 27 d. sprendimą Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“ ir jį keitusius sprendimus.

3. Šis sprendimas įsigalioja nuo 2023 m. rugsėjo 1 dienos.

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRo pedagoginių pareigybių IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2023–2024 MOKSLO METAMS patvirtinimo“**

2023 m. birželio 6 d.

Plungė

**1. Parengto teisės akto projekto tikslai, uždaviniai.**

Atsižvelgiant į Plungės savivaldybės tarybos 2023 m. gegužės 18 d. sprendimoNr. T1-124 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ nuostatas, reikalinga patvirtinti maksimalų etatų skaičių naujiems 2023–2024 mokslo metams (priedas prie aiškinamojo rašto pridedamas).

Gauti švietimo įstaigų prašymai skirti nuo rugsėjo 1 d. mokytojų padėjėjų etatus, spec. poreikių turintiems mokiniams: lopšeliui-darželiui „Rūtelė“ – 1,0 etatą, lopšeliui-darželiui „Saulutė“ – 1,5 etato, lopšeliui-darželiui „Nykštukas“ – 1,0 etatą, Alsėdžių Stanislovo Narutavičiaus gimnazijai – 1,0 etatą, „Ryto“ pagrindinei mokyklai – 1,0 etatą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Šiuo metų švietimo įstaigos vadovaujasi Savivaldybės tarybos 2022 m. spalio 27 d. sprendimu Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“ ir jį keitusiais sprendimais.

Pripažinti netekusiais galios Plungės rajono savivaldybės tarybos:

1. 2022 m. spalio 27 d. sprendimą Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“;

2. 2022 m. gruodžio 22 d. sprendimą Nr. T1-262 „Dėl Plungės rajono savivaldybės tarybos 2022 m. spalio 27 d. sprendimo Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“ pakeitimo“;

2.3. 2023 m. kovo 30 d. sprendimą Nr. T1-78 „Dėl Plungės rajono savivaldybės tarybos 2022 m. spalio 27 d. sprendimo Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“ ir jį keitusio sprendimo pakeitimo“.

Reikalinga nuo 2023-09-01 švietimo įstaigoms patvirtinti naują maksimalų etatų skaičių.

**3. Kodėl būtina priimti sprendimą, kokių pozityvių rezultatų laukiama.**

Reikalinga nuo 2023-09-01 švietimo įstaigoms patvirtinti naują maksimalų etatų skaičių, kad įstaigos iki 2023-09-01 galėtų įdarbinti reikalingus žmones.

**4. Lėšų poreikis ir finansavimo šaltiniai.**

Padidėjusioms auklėtojų/priešmokyklinio ugdymo mokytojų etatų dalims, viso 5,6 etato rajone, lopšeliuose-darželiuose Švietimo, sporto ir mokslo ministerija skirs papildomas Mokymo lėšas (bendras poreikis apie 10,7 tūkst. Eur/mėn.).

Nuo rugsėjo 1 d. lopšelio-darželio „Raudonkepuraitė“ skyriuje „Vėrinėlis“ atidaromos dar 2 ikimokyklinio ugdymo grupės (dabar jau veikia 2), todėl yra didinama šio skyriaus vedėjo etato dalis nuo 0,25 iki 0,5. Šiai etato daliai 4 mėn. papildomai reikės 2,6 tūkst. Eur. Lėšos bus skiriamos iš Mokymo lėšų rezervo. Papildomai 2 naujoms grupėms reikės 24,2 tūkst. Eur./4 mėn, bus skirtos iš ŠMSM.

Nuo 2023 m. rugsėjo 1 d. nebelieka Adolfo Jucio progimnazijos Motiejaus Valančiaus pradinio ugdymo skyriaus, todėl Adolfo Jucio progimnazijai yra mažinama pavaduotojo ugdymui etato dalis. Atsižvelgiant į 1 lentelės pedagoginių pareigybių ugdymo procesui organizuoti ir valdyti pagal turimą vaikų skaičių etatų normatyvus Adolfo Jucio progimnazijai (planuojančiai turėti 386 mokinius) vietoj dabartinių 2 pavaduotojų ugdymui etatų lieka 1,5, tačiau mokykla turi ‚Saulės“ pradinio ugdymo skyrių (planuojamas vaikų skaičius 68), šiam skyriui skiriamas 0,5 skyriaus vedėjo etato. Skyriaus vedėjo pareiginis koeficientas yra mažesnis nei pavaduotojo ugdymui, taip bus sutaupoma apie 0,3 tūkst. Eur/4 mėn.

Nebelikus Adolfo Jucio progimnazijos Motiejaus Valančiaus pradinio ugdymo skyriaus mažinama socialinio pedagogo etato dalis – vietoj 2,0 lieka 1,5, bus sutaupoma apie 0,8 tūkst. Eur/mėn. Mokymo lėšų.

Mokytojų padėjėjų 5,5 etatams reikės 21,2 tūkst. Eur./4 mėn. Lėšos bus skiriamos iš Mokymo lėšų rezervo.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimui tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Visoms Plungės rajono švietimo įstaigoms ir Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* | *Sprendimas atitiks galiojančius teisės aktus* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė