**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS IR AB „LTG INFRA“ JUNGTINĖS VEIKLOS 2021 M. KOVO 2 D. SUTARTIES NR. SUTK (LGI)-19/A1-14 PAPILDOMAM SUSITARIMUI NR. 3 DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ ĮGYVENDINIMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, 8.5 papunkčiu, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės ir AB „LTG INFRA“ jungtinės veiklos 2021 m. kovo 2 d. sutarties Nr. SUTK (LGI)-19/A1-14 Papildomam susitarimui Nr. 3 dėl projekto „Plungės miesto autobusų ir traukinių stoties sujungimo projektas“ įgyvendinimo (pridedama).

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodytą jungtinės veiklos sutarties Papildomą susitarimą Nr. 3.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą parengė Vietos ūkio skyriaus vyresn. specialistas Andrius Stonkus

PRITARTA

Plungės rajono savivaldybės

tarybos 2023 m. birželio 22 d.

sprendimu Nr. T1-

**PAPILDOMAS SUSITARIMAS NR. 3**

**PRIE JUNGTINĖS VEIKLOS 2021 M. KOVO 2 D. SUTARTIES NR. SUTK (LGI)-19/A1-14**

**DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“**

2023 m. birželio d.

Plungė

**Akcinė bendrovė „LTG Infra“** (juridinio asmens kodas 305202934, adresas Geležinkelio g. 2, Vilnius), atstovaujama generalinės direktorės Rūtos Jakubauskienės, veikiančios pagal bendrovės įstatus (toliau – **Partneris**) iš vienos pusės, ir

**Plungės rajono savivaldybės administracija** (juridinio asmens kodas 188714469, adresas Vytauto g. 12, Plungė), atstovaujama Administracijos direktoriaus Daliaus Pečiulio, veikiančio pagal Savivaldybės administracijos nuostatus, patvirtintus 2015 m. rugsėjo 24 d. Plungės rajono savivaldybės tarybos sprendimu Nr. T1-227 (toliau – **Atsakingasis Partneris**),

atsižvelgdami į Plungės geležinkelio stoties teritorijos, Stoties g. 29 ir prieigų, Stoties g. 29A ir Stoties g. 35, sutvarkymo pritaikant autobusų stoties veiklai, techninio projekto sprendinius bei vadovaudamiesi 2022 m. sausio 11 d. sudarytu Papildomu susitarimu Nr. 1 (Nr. SIP-6/2022) prie 2021 m. kovo 2 d. jungtinės veiklos sutarties Nr. SUTK(LGI)-19/A1-14 (toliau – **Sutartis**) dėl projekto „Plungės miesto autobusų ir traukinių stoties sujungimo projektas“ (toliau – **Papildomas susitarimas Nr. 1**), sudarė šį susitarimą dėl Papildomo susitarimo Nr. 1 pakeitimo (toliau – **Pakeitimas**), kuriuo

**s u s i t a r ė:**

1. Pakeisti Papildomo susitarimo Nr. 1 1.3 papunktį ir išdėstyti jį taip:

„1.3. „4.3. Dėl rangos darbų pirkimo procedūros bei iš to kylančių finansinių įsipareigojimų pasiskirstymo įgyvendinant Projektą, Partneris su Atsakinguoju partneriu sudarys dvišalę sutartį, kurioje bus aptarta finansinių atsiskaitymų tvarka. Po viešųjų pirkimų procedūrų atlikimo, Partneris įsipareigoja su Atsakinguoju partneriu bei viešąjį pirkimą laimėjusiu rangovu sudaryti trišalę rangos darbų sutartį dėl Projekto įgyvendinimo, pagal suderintus techninio darbo projekto sprendinius.““

1. Šis Pakeitimas įsigalioja nuo jo pasirašymo momento. Jeigu Pakeitimas Šalių pasirašomas ne tą pačią dieną, laikoma, kad jis įsigalioja tą dieną, kada jį pasirašo antroji Šalis.
2. Pakeitimas yra neatskiriama Sutarties dalis.
3. Visi ginčai, kylantys šio Pakeitimo pagrindu, sprendžiami Sutartyje nustatyta tvarka.
4. Šis Pakeitimas sudaromas elektroniniu būdu ir pasirašomas vienu egzemplioriumi elektroniniais parašais, pasirašymo, registracijos datą ir numerį užfiksuojant šio dokumento metaduomenyse.

**ŠALIŲ ADRESAI IR REKVIZITAI**

|  |  |
| --- | --- |
| **Plungės rajono savivaldybės administracija**  Juridinio asmens kodas 188714469  Vytauto g. 12, LT-90123, Plungė  El. paštas [savivaldybe@plunge.lt](mailto:savivaldybe@plunge.lt)  Tel. (8 448) 73 166  Administracijos direktorius | **AB „LTG Infra“**  Juridinio asmens kodas 305202934,  Geležinkelio g. 2, LT- 02100 Vilnius  Tel. 852693353  El. paštas: [info@ltginfra.lt](mailto:info@ltginfra.lt)  Generalinė direktorė |
| **Dalius Pečiulis**  \_\_\_\_\_\_\_\_\_\_\_\_\_\_\_\_\_\_\_\_\_ | **Rūta Jakubauskienė**  \_\_\_\_\_\_\_\_\_\_\_\_\_\_\_\_\_\_\_\_\_ |

Susitarimo pakeitimo rengėja:

Karolina Kondrackaitė, Tel. Nr. +370 616 95 878, El. paštas: [karolina.kondrackaite@ltginfra.lt](mailto:karolina.kondrackaite@ltginfra.lt)

(Korporatyvinė veikla, Turto valdymas)

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLUNGĖS RAJONO SAVIVALDYBĖS IR AB „LTG INFRA“ JUNGTINĖS VEIKLOS 2021 M. KOVO 2 D. SUTARTIES NR. SUTK (LGI)-19/A1-14 PAPILDOMAM SUSITARIMUI NR. 3 DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“**  **ĮGYVENDINIMO “** |
| 2023 m. birželio 9 d.  Plungė |

1. **Parengto sprendimo projekto tikslai, uždaviniai.**

Pritarti Plungės rajono savivaldybės ir AB „LTG INFRA“ jungtinės veiklos sutarties papildomam susitarimui Nr. 3 dėl projekto „Plungės miesto autobusų ir traukinių stoties sujungimo projektas“ įgyvendinimo ir įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti jungtinės veiklos sutarties Papildomą susitarimą Nr. 3.

1. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Bus įgyvendinta Plungės rajono savivaldybės tarybos 2021 m. sausio 28 d. sprendimu Nr. T1-13 patvirtinta 2021 m. kovo 2 d. bendradarbiavimo sutartis Nr. A1-14 tarp Plungės rajono savivaldybės administracijos ir AB „LTG INFRA“.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus aiškiai apibrėžta finansinių įsipareigojimų pasiskirstymo ir atsiskaitymo už atliktus darbus tvarka.

**4. Lėšų poreikis ir finansavimo šaltiniai.**

Planuojama I etapo maksimali sutarties vertė su PVM – 524 089,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.**

AB „LTG Infra“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Vietos ūkio skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* |  |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyresn. specialistas Andrius Stonkus

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

(pareigos) (vardas, pavardė)