**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ILGALAIKIO MATERIALIOJO IR TRUMPALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, taip pat atsižvelgdama į Nacionalinės švietimo agentūros 2023  m. gegužės 5 d. raštą Nr. SD-1301 (1.6E) „Dėl nematerialiojo ilgalaikio ir trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, Plungės rajono savivaldybės taryba n u s p r e n d ž i a:

1. Sutikti perimti Savivaldybės nuosavybėn Nacionalinės švietimo agentūros patikėjimo teise valdomą toliau 1 ir 2 lentelėse išvardytą valstybės ilgalaikį ir trumpalaikį materialųjį turtą.

1 lentelė. Ilgalaikis materialusis turtas:

|  |  |  |  |  |
| --- | --- | --- | --- | --- |
| Turto pavadinimas | Kiekis (vnt.) | Inventoriniai Nr. | Vieneto įsigijimo savikaina (Eur) | Bendra įsigijimo vertė (Eur) |
| IDA dėžė | 1 | IT-016045 | 713,90 | 713,90 |

2 lentelė. Trumpalaikis materialus turtas:

|  |  |  |  |
| --- | --- | --- | --- |
| Turto pavadinimas | Kiekis (vnt.) | Vieneto įsigijimo savikaina (Eur) | Bendra įsigijimo vertė (Eur) |
| MELBA metodo vadovas | 1 | 70,18 | 70,18 |

Pastaba. Duomenis į 1 ir 2 lenteles įrašyti iš 2023 m. gegužės 5 d. Nacionalinės švietimo agentūros rašto Nr. SD- 1301 (1.6E) 1 ir 2 priedų.

Iš viso prašoma perduoti ilgalaikio ir trumpalaikio materialiojo turto už 784,08 Eur (septynis šimtus aštuoniasdešimt keturis eurus ir 8 ct).

2. Perėmus Savivaldybės nuosavybėn sprendimo 1 punkte nurodytą turtą, perduoti jį Plungės paslaugų ir švietimo pagalbos centrui valdyti, naudoti ir disponuoti juo patikėjimo teise.

3. Savivaldybės nuosavybėn perduotas turtas bus naudojamas šioms Savivaldybės savarankiškosioms ir valstybės perduotoms savivaldybėms funkcijoms įgyvendinti:

3.1.  Savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti;

3.2. švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti.

4. Įgalioti:

4.1. Plungės rajono savivaldybės merą, o jo nesant – merą pavaduojantį asmenį, Savivaldybės vardu pasirašyti sprendimo 1 punkte nurodyto turto priėmimo ir perdavimo aktus;

4.2. Plungės rajono savivaldybės merą, o jo nesant – merą pavaduojantį asmenį bei Plungės paslaugų ir švietimo pagalbos centro vadovą pasirašyti sprendimo 2 punkte nurodyto turto, perduodamo valdyti ir disponuoti patikėjimo teise, perdavimo ir priėmimo aktus.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus patarėja Donata Norvaišienė

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Lina Miknienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL ILGALAIKIO MATERIALIOJO IR TRUMPALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“** |
| 2023 m. gegužės 24 d.  Plungė |

**1. Parengto sprendimo projekto tikslai, uždaviniai.**

Perimti Plungės rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą valstybės ilgalaikį ir trumpalaikį turtą. Savivaldybės nuosavybėn perduotas turtas bus naudojamas Savivaldybės savarankiškosioms ir valstybės perduotoms savivaldybėms funkcijoms įgyvendinti: Savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti. Perimtas Savivaldybės nuosavybėn turtas, bus perduotas Plungės paslaugų ir švietimo pagalbos centrui valdyti, naudoti ir disponuoti juo patikėjimo teise.

Gaunamo ilgalaikio turto bendra likutinė yra 713,90 euro, o trumpalaikio – 70,18 euro.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą perimtas Savivaldybės nuosavybėn turtas bus perduotas Plungės paslaugų ir švietimo pagalbos centrui valdyti, naudoti ir disponuoti juo patikėjimo teise. Turtas bus skirtas Savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti, dėl to pagerės vaikų, turinčių specialiųjų ugdymosi poreikių, profesinio kryptingumo įvertinimas.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas

**8. Nurodyti, kieno iniciatyva sprendimo projektas yra parengtas.**

Vadovaujantis 2023 m. gegužės 5 d. Nacionalinės švietimo agentūros raštu Nr. SD-1301 (1.6E) „Dėl nematerialiojo ilgalaikio ir trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Pagerės mokinių, turinčių specialių poreikių, ugdymas* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė