**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL PLUNGĖS RAJONO SAVIVALDYBĖS TARYBOS 2016 M. RUGSĖJO 29 D. SPRENDIMO NR. T1-249 „DĖL PLUNGĖS RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Neveiksnių asmenų būklės peržiūrėjimo komisijų pavyzdinių nuostatų, patvirtintų Lietuvos Respublikos vyriausybės 2015 m. spalio 26 d. nutarimu Nr. 1123 „Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“ 6 punktu, Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2016 m. rugsėjo 29 d. sprendimo Nr. T1-249 „Dėl Plungės rajono savivaldybės Neveiksnių asmenų būklės peržiūrėjimo komisijos sudarymo ir jos nuostatų patvirtinimo“ (kartu su jį keitusiu 2020 m. vasario 13 d. sprendimu Nr. T1-12 ir 2022 m. vasario 10 d. sprendimu Nr. T1-12) 2 ir 3 punktus ir juos išdėstyti nauja redakcija:

„2. Sudaryti Plungės rajono savivaldybės Neveiksnių asmenų būklės peržiūrėjimo komisiją (toliau – Komisija):

Jurgita Budrienė – Savivaldybės administracijos Socialinės paramos skyriaus socialinė darbuotoja;

Sonata Gotautė – Telšių apskrities sergančiųjų nervų-raumenų ligomis asociacijos narė;

Visvaldas Nekrašas – UAB „Plungės sveikatos centras“ gydytojas psichiatras – neurologas;

Jolanta Puidokienė – Savivaldybės administracijos Socialinės paramos skyriaus vedėja;

Stasys Žilinskas – Savivaldybės administracijos Juridinio ir personalo administravimo skyriaus vyriausiasis specialistas.

„3. Skirti Jolantą Puidokienę, Savivaldybės administracijos Socialinės paramos skyriaus vedėją, Komisijos pirmininke.“

2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius KlišonisAdministracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas TumasProtokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2016 M. RUGSĖJO 29 D. SPRENDIMO NR. T1-249 „DĖL PLUNGĖS RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ PATVIRTINIMO“ IR JĮ KEITUSIŲ SPRENDIMŲ PAKEITIMO“** |
| 2023 m. birželio 6 d.  Plungė |

**1. Parengto sprendimo projekto tikslai, uždaviniai.**

Šiuo sprendimo projekto tikslas – patvirtinti Neveiksnių asmenų būklės peržiūrėjimo komisiją (toliau – Komisija), kurios visi nariai galėtų dalyvauti posėdžiuose ir priimti sprendimus.

Savivaldybės administracijos Socialinės paramos skyrius, atsižvelgdamas į gautą Komisijos narės Romualdos Šimkuvienės prašymą dėl atleidimo iš Komisijos narių (užregistruotas 2023 m. vasario 28 d. Nr. A12-464), inicijuoja Komisijos sudėties pakeitimą. Plungės rajone veikiančios nevyriausybinės organizacijos, kurios teikia socialinės reabilitacijos neįgaliesiems bendruomenėje akredituotas socialines paslaugas, gavo informaciją, jog į Komisiją yra deleguojama Sonata Gotautė, Telšių apskrities sergančiųjų nervų-raumenų ligomis asociacijos narė. Socialinės paramos skyrius kandidatūrą į Komisijos nares siūlo tvirtinti, nes ji atitinka Komisijos nuostatų 6.3 papunkčio reikalavimą: ,,žmogaus teisių apsaugos srityje veikiančios nevyriausybinės organizacijos atstovo“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Teisės aktų nustatyta tvarka bus patvirtinta Neveiksnių asmenų būklės peržiūrėjimo komisijos sudėtis.

**3. Kodėl būtina priimti sprendimą, kokių pozityvių rezultatų laukiama.**

Bus sudaryta Komisija, kurios veikla numatyta patvirtintuose Komisijos nuostatuose.

2022 metais suorganizuoti 9 posėdžiai, išnagrinėta 70 neveiksnių asmenų bylų.

**4. Lėšų poreikis ir finansavimo šaltiniai.**

Komisijos narių (ne Savivaldybės tarnautojų) darbas apmokamas vadovaujantis Lietuvos Respublikos Vyriausybės 2017 m. balandžio 5 d. nutarimu Nr. 253 „Dėl Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo įgyvendinimo“ iš valstybės biudžeto tam tikslui skirtų lėšų.

2022 m. gruodžio 7 d. įsakymu Nr. V-1835 valstybės biudžeto specialios tikslinės dotacijos, skirtos neveiksnių asmenų būklės peržiūrėjimui užtikrinti, 2023 metams Savivaldybei skirta 2,1 tūkst. eurų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Projekto lyginamasis variantas pridedamas.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Telšių apskrities sergančiųjų nervų-raumenų ligomis asociacijai. Taip pat sprendimą paskelbti Teisės aktų registre ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėja Jolanta Puidokienė

(pareigos) (vardas, pavardė)